S-171/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 6. mars sl., á hendur A-kk-þgf P-kk-þgf Á-kk-þgf, „fyrir eftirtalin hegningar- og vopnalagabrot í Reykjavík á árinu 2010, nema annað sé tekið fram:

I.

Fyrir fjársvik, með því að hafa,:

1. Á tímabilinu laugardaginn 17. júlí til mánudagsins 19. júlí á Hótel Plaza við Aðalstræti 4, blekkt starfsfólk hótelsins til að veita sér hótelgistingu í tvær nætur en ákærði framvísaði Visa greiðslukorti sínu nr. 4104-8911-9185-8553 til tryggingar greiðslu og þannig svikið út gistingu og aðra þjónustu hótelsins, svo sem símtöl úr herbergissíma, áfengi og matvörur af minibar, samtals að verðmæti kr. 73.830, þrátt fyrir að ákærði vissi að ekki væri innistæða eða heimild fyrir framangreindri fjárhæð á kortinu en ákærði fór af hótelinu án þess að greiða reikninginn.

2. Á tímabilinu föstudaginn 23. júlí til mánudagsins 26. júlí á Hótel Borg við Pósthússtræti 9, blekkt starfsfólk hótelsins til að veita sér hótelgistingu í þrjár nætur gegn samkomulagi um að leggja fram tryggingu í reiðufé daginn eftir og þannig svikið út gistingu og aðra þjónustu hótelsins, svo sem úttektir á mat, snyrtivöru og áfengi af minibar, samtals að verðmæti kr. 129.460, en ákærði fór af hótelinu án þess að greiða reikninginn eða leggja fram umsamda tryggingu.

3. Á tímabilinu laugardaginn 24. júlí til sunnudagsins 25. júlí á Hótel Óðinsvéum við Þórsgötu 1, blekkt starfsfólk hótelsins til að veita sér hótelgistingu í eina nótt en ákærði framvísaði greiðslukorti í sínu nafni til tryggingar greiðslu og þannig svikið út gistingu og aðra þjónustu hótelsins, svo sem áfengi og mat af veitingastað hótelsins, samtals að verðmæti kr. 37.640, þrátt fyrir að ákærði vissi að ekki væri innistæða eða heimild fyrir framangreindri fjárhæð á kortinu en ákærði fór af hótelinu án þess að greiða reikninginn.

4. Á tímabilinu sunnudaginn 25. júlí til þriðjudagsins 27. júlí á Radisson Saga hótel við Hagatorg, blekkt starfsfólk hótelsins til að veita sér hótelgistingu í tvær nætur en ákærði framvísaði Visa greiðslukorti sínu nr. 4104-8911-9185-8553 til tryggingar greiðslu og þannig svikið út gistingu og aðra þjónustu hótelsins, svo sem úttektir á mat, áfengi, símtölum úr herbergissíma, þjónustu á hárgreiðslustofu og heilsurækt hótelsins, samtals að verðmæti kr. 82.133, þrátt fyrir að ákærði vissi að ekki væri innistæða eða heimild fyrir framangreindri fjárhæð á kortinu en ákærði fór af hótelinu án þess að greiða reikninginn.

5. Á tímabilinu þriðjudaginn 27. júlí til fimmtudagsins 29. júlí á Hótel Fróni við Laugaveg 22a, blekkt starfsfólk hótelsins til að veita sér hótelgistingu í tvær nætur en ákærði framvísaði greiðslukorti í sínu nafni til tryggingar greiðslu og þannig svikið út gistingu og aðra þjónustu hótelsins, svo sem símtöl úr herbergissíma, áfengi og matvörur af minibar, samtals að verðmæti kr. 44.019, þrátt fyrir að ákærði vissi að ekki væri innistæða eða heimild fyrir framangreindri fjárhæð á kortinu en ákærði fór af hótelinu án þess að greiða reikninginn.

6. Á tímabilinu laugardaginn 31. júlí til sunnudagsins 1. ágúst á Fosshóteli Barónsstíg við Barónsstíg 2-4, blekkt starfsfólk hótelsins til að veita sér hótelgistingu í eina nótt en ákærði framvísaði Visa greiðslukorti sínu nr. 4104-8911-9185-8553 til tryggingar greiðslu og þannig svikið út gistingu, samtals að verðmæti kr. 23.000, þrátt fyrir að ákærði vissi að ekki væri innistæða eða heimild fyrir framangreindri fjárhæð á kortinu en ákærði fór af hótelinu án þess að greiða reikninginn.

7. Á tímabilinu mánudaginn 2. ágúst til föstudagsins 6. ágúst á Hótel Þingholti við Þingholtsstræti 3-5, blekkt starfsfólk hótelsins til að veita sér hótelgistingu í fjórar nætur en ákærði framvísaði staðfestingu á bókun gistingar af hótelbókunarsíðu www.booking.com og þannig svikið út gistingu, samtals að verðmæti kr. 166.484, þrátt fyrir að ákærði vissi að ekki væri innistæða eða heimild fyrir framangreindri fjárhæð á greiðslukorti í sínu nafni sem hann gaf upp á bókunarsíðunni en ákærði fór af hótelinu án þess að greiða reikninginn.

Teljast brot í öllum liðum varða við 248. gr. almennra hegningarlaga nr. 19/1940.

II.

Vopnalagabrot, með því að hafa, þriðjudaginn 3. ágúst í anddyri Hótel Þingholts við Þingholtsstræti 3-5, verið með í vörslum sínum vasahníf af gerðinni Dark Operation.

Telst brot þetta varða við 1. mgr. 30. gr., sbr. 1. mgr. 36. gr., vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á haldlögðum hníf í ákærukafla II., sbr. 1. mgr. 37. gr. vopnalaga nr. 16/1998.

Einkaréttarkrafa:

Vegna ákæruliðar I.2. gerir Þ-kk-nf H-kk-nf hdl., f.h. Keahótels ehf., kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 129.460, ásamt vöxtum skv. 1. mgr. 8. gr. laga um vexti og verðtryggingu nr. 38/2001 frá 26. júlí 2010 en síðan dráttarvaxta, skv. 1. mgr. 6. gr., sbr. 9. gr. sömu laga, að liðnum mánuði frá birtingu kröfunnar til greiðsludags. Einnig er gerð krafa um greiðslu lögmannsþóknunar með virðisaukaskatti, skv. síðar framlögðum reikningi eða að mati dómsins.“

Ákæruvaldið féll frá ákærulið II og upptökukröfunni.

Ákærði hefur fyrir dómi skýlaust játað að hafa framið brot þau sem honum eru gefin að sök í breyttri ákæru og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði hefur ekki áður gerst sekur um refsiverða háttsemi.

Verður refsing hans því ákveðin fangelsi í 4 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Bótakrafan í málinu er í samræmi við ákærulið 2 sem ákærði hefur játað sök samkvæmt. Hann verður því dæmdur til að greiða kröfuna með vöxtum eins og í dómsorði greinir. Það athugast að ákærða var birt krafan 29. mars 2011 og miðast upphaf dráttarvaxta við það þegar 30 dagar eru liðnir frá þeim degi. Þá verður ákærði dæmdur til að greiða málskostnað eins og í dómsorði greinir.

Ákærði greiði málsvarnarþóknun skipaðs verjanda síns, T-kk-ef Á-kk-ef H-kk-ef hdl., 100.400 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf P-kk-nf Á-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði Keahótels ehf., kt. 000000-0000, 129.460, krónur ásamt vöxtum skv. 1. mgr. 8. gr. laga um vexti og verðtryggingu nr. 38/2001 frá 26. júlí 2010 til 29. apríl 2011 en með dráttarvöxtum, skv. 1. mgr. 6. gr. sömu laga frá þeim degi til greiðsludags og 50.200 krónur í málskostnað.

Ákærði greiði málsvarnarþóknun skipaðs verjanda síns, T-kk-ef Á-kk-ef H-kk-ef hdl., 100.400 krónur.

A-kk-nf Í-kk-nf